Yhdysvaltain korkeimman oikeuden puheenjohtaja

Yhdysvaltain korkeimman oikeuden puheenjohtaja () on Yhdysvaltain liittovaltion ylimmän oikeusasteen eli korkeimman oikeuden johtaja ja maan korkein oikeudellinen viranhaltija. Muita tuomareita (Associate Justice of the Supreme Court) on kahdeksan. Puheenjohtajan nimittää Yhdysvaltain presidentti eliniäksi, tosin senaatin on vahvistettava nimitys. Puheenjohtaja johtaa korkeimman oikeuden toimintaa, ja perinteen mukaan hän myös vastaanottaa uusilla presidenteillä virkaanastumisjuhlallisuuksissa virkavalan.

Yhdysvaltain perustuslaki ei suoraan määrittele korkeimmalle oikeudelle puheenjohtajaa, mutta perustuslain I artiklan mukaan tuomioistuimen puheenjohtaja johtaa senaatissa käytävää oikeudenkäyntiä presidentin virkasyytteen tapauksessa.Greenhouse, s. 38 Korkeimman oikeuden tuomareilla ei ole mitään muodollisia pätevyysvaatimuksia, mutta tehtävään valituilla on kaikilla ollut lainopillinen tausta.Greenhouse, s. 25

Presidentin virkavalan vastaanottamisen perinne alkoi vuonna 1797, kun Oliver Ellsworth otti vastaan John Adamsin valan. Tavasta on joskus poikettu, kuten vuonna 1963, kun Lyndon B. Johnsonista tuli presidentti John F. Kennedyn salamurhan jälkeen, ja valan otti vastaan liittovaltion tuomari presidentin lentokoneessa Air Force Onessa.Toobin, s. 3

Korkeimman oikeuden käsiteltyä oikeustapauksen se julkaisee lausunnon, johon tarvitaan vähintään viisi tuomaria. Jos puheenjohtaja on samaa mieltä kuin enemmistö, hän päättää, kuka kirjoittaa lausunnon. Muussa tapauksessa kirjoittajan päättää enemmistöön kuuluva virkaiältään vanhin tuomari.Greenhouse, s. 41 Tuomioistuimen toimintaan liittyvien tehtävien lisäksi puheenjohtaja johtaa korkeimman oikeuden rakennusta, jossa työskentelee yli 400 henkilöä. Hän tekee myös joitakin tuomarinimityksiä ja on muun muassa Smithsonian-instituutin johtokunnan jäsen.Greenhouse, s. 38, 43.

Jotkut puheenjohtajat ovat aiemmin toimineet korkeimmassa oikeudessa tavallisena tuomarina. Edward Douglass White, Harlan Fiske Stone ja William Rehnquist ylennettiin puheenjohtajiksi heidän ollessaan virassa. Charles Evan Hughes ja John Rutledge olivat välillä eronneet toimiakseen muissa tehtävissä ennen paluuta korkeimpaan oikeuteen. Senaatti kuitenkin hylkäsi Rutledgen nimityksen. Useimmat tehtävään valitut on siis nimitetty suoraan puheenjohtajaksi.Greenhouse, s. 39 Joillakin, kuten John Marshallilla ja Earl Warrenilla, ei ollut edes kokemusta tuomarina olemisesta ennen nimitystään. William Howard Taft oli ennen nimitystään toiminut Yhdysvaltain presidenttinä, ja on toistaiseksi ainoa henkilö, joka toiminut molemmissa näissä viroissa.

Vuonna 2017 puheenjohtajan palkka on 263 300 dollaria vuodessa, eli noin kymmenen tuhatta dollaria suurempi kuin muiden korkeimman oikeuden tuomareiden.

Luettelo Yhdysvaltain korkeimman oikeuden puheenjohtajista
 Nimitettiin senaatin ollessa tauolla: senaatti hylkäsi nimityksen myöhemmin.† Kuoli virassa   Puheenjohtaja(elinvuodet)Vahvistettu senaatissaVirassa Kauden pituus Nimittänyt presidentti1  100px  John Jay (1745–1829)26. syyskuuta 1789(yksimielisesti)19. lokakuuta 1789 – 29. kesäkuuta 1795(erosi)5 vuotta, 253 päivääGeorge Washington2 122x122px John Rutledge    (1739–1800) 15. joulukuuta 1795(10–14)12. elokuuta 1795 – 15. joulukuuta 1795(erosi, nimitys hylättiin)* 138 päivää3  100px  Oliver Ellsworth (1745–1807) 4. maaliskuuta 1796(21–1)8. maaliskuuta 1796 – 15. joulukuuta 18004 vuotta, 282 päivää4  100px  John Marshall  (1755–1835) 27. tammikuuta 1801(yksimielisesti)4. helmikuuta 1801 – 6. heinäkuuta 1835† 34 vuotta, 152 päivääJohn Adams (F)5  100px  Roger B. Taney  (1777–1864) 15. maaliskuuta 1836(29–15)28. maaliskuuta 1836 – 12. lokakuuta 1864† 28 vuotta, 198 päivääAndrew Jackson (D)6  100px  Salmon P. Chase  (1808–1873) 6. joulukuuta 1864(yksimielisesti)15. joulukuuta 1864 – 7. toukokuuta 1873† 8 vuotta, 143 päivääAbraham Lincoln (R)7  100px  Morrison Waite  (1816–1888) 21. tammikuuta 1874(63–0)4. maaliskuuta 1874 – 23. maaliskuuta 1888† 14 vuotta, 19 päivääUlysses S. Grant (R)8  100px  Melville Weston Fuller  (1833–1910) 20. heinäkuuta 1888(41–20)8. lokakuuta 1888 – 4. heinäkuuta 1910† 21 vuotta, 269 päivääGrover Cleveland (D)9  100px  Edward Douglass White (1845–1921) 12. joulukuuta 1910(yksimielisesti)19. joulukuuta 1910 – 19. toukokuuta 1921† 10 vuotta, 151 päivääWilliam Howard Taft (R)10  100px  William Howard Taft  (1857–1930) 30. kesäkuuta 1921(yksimielisesti)11. heinäkuuta 1921 – 3. helmikuuta 1930 (jäi eläkkeelle) 8 vuotta, 207 päivääWarren G. Harding (R)11  100px  Charles Evans Hughes  (1862–1948) 13. helmikuuta 1930(52–26)24. helmikuuta 1930 – 30. kesäkuuta 1941 (jäi eläkkeelle) 11 vuotta, 126 päivääHerbert Hoover (R)12  100px  Harlan Fiske Stone  (1872–1946) 27. kesäkuuta 1941(yksimielisesti)3. heinäkuuta 1941 – 22. huhtikuuta 1946† 4 vuotta, 293 päivääFranklin D. Roosevelt (D)13  100px  Fred M. Vinson  (1890–1953) 20. kesäkuuta 1946(yksimielisesti)24. kesäkuuta 1946 – 8. syyskuuta 1953† 7 vuotta, 76 päivääHarry S. Truman (D)14  100px  Earl Warren  (1891–1974) 1. maaliskuuta 1954(yksimielisesti)
 5. lokakuuta 1953 – 23. kesäkuuta 1969 (jäi eläkkeelle) 15 vuotta, 261 päivääDwight D. Eisenhower (R)15  100px  Warren E. Burger  (1907–1995)9. kesäkuuta 1969(74–3)23. kesäkuuta 1969 – 26. syyskuuta 1986 (jäi eläkkeelle)17 vuotta, 95 päivääRichard Nixon (R)16  100px  William Rehnquist  (1924–2005)17. syyskuuta 1986(65–33)26. syyskuuta 1986 – 3. syyskuuta 2005† 18 vuotta, 342 päivääRonald Reagan (R)17  100px  John Roberts   (s. 1955)29. syyskuuta 2005(78–22)29. syyskuuta 2005 – virassa () George W. Bush (R)
Lähde:

 Lähteet 

 Viitteet 

Luokka:Yhdysvaltain korkein oikeus